TEKS: Johannes 18: 36 HK 12:31 - PDF
Download "TEKS: Johannes 18: 36 HK 12:31"
1 SKRIFLESING: Johannes 18:28-40 TEKS: Johannes 18: 36 HK 12:31 TEMA: Jesus Christus is anders Koning. Psalm 2 : 4 Skrifberyming 15 (16-1) : 1, 2 Psalm 72 : 6, 9 Skrifberyming 78 (13-3) Ook: Ps 45 Ps 48 Sb 32 (2-3) : 1
2 2 Moet n koning dan nie sorg dat sy onderdane n goeie lewe het en dat hulle altyd veilig is en dat hulle altyd genoeg van alles het en dat omstandighede só is dat hulle suksesvol kan wees in wat hulle aanpak nie? Hoekom is daar dan onderdane van Jesus met wie dit nié so is nie: - wat aangerand en vermoor word? - en wat nie altyd genoeg het nie? - en wie se goed-bedoelde ondernemings misluk? Is Hy dan nie regtig hulle Koning nie? Of kan Hy nie vir die burgers van Sy ryk sorg nie? Natuurlik is Hy Koning! Maar Hy s nie n gewone aardse koning nie. Hy s anders Koning, op n beter manier; op n manier wat Hom die eintlike Koning maak! Dis die kern van hierdie preek: Jesus Christus is anders Koning. Ons kyk eers na die feit dat Hy Koning is, en dan na die feit dat Sy koningskap anders is. 1. JESUS IS KONING Dat God eendag n baie spesiale koning vir Israel en vir die wêreld sou gee, is van eeue voor Jesus se geboorte al duidelik: o As Jakob op sy sterfbed sy twaalf seuns seën, dan praat hy al van die Heerser wat uit die nasate van sy seun Juda gaan kom, aan Wie volke hulle gaan onderwerp. 1 En die hele Ou Testament is vol voorspellings van hierdie Koning wat sou kom; om maar net twee voorbeelde te noem: o Psalm 2 sing van die Seun van God, wat as Koning gesalf sou word en aan Wie al die volke en die hele aarde hulle moet onderwerp. 2 o En Jesaja profeteer van die Kind wat vir ons gebore sou word, die Vredevors, wat vir ewig met reg en geregtigheid sal regeer. 3 1 Gen 49:10 2 Bv Ps 2:6, 8 3 Jes 9:5-6
3 3 En as Jesus dan kom, is dit van die begin af duidelik dat Hy n Koningsfiguur is. o Die engel wat vir Maria kom sê het dat Jesus uit haar gebore sou word, het ook vir haar gesê dat die Here God aan hierdie Jesus die troon van Sy voorvader Dawid sou gee en dat Hy as Koning sal heers tot in ewigheid. 4 o En toe Hy klaar gebore is, het die wyse manne uit die Ooste daar in Jerusalem kom vra: Waar is Hy wat as koning van die Jode gebore is? 5 En onthou u dat Hy net na Sy doop met die Heilige Gees gesalf is met die salwing waarvan die salwing van profete en hoëpriesters en konings met salf-olie in die Ou Testament maar net vooraf-tekens was? Dit was die openlike bewys Hy aangestel is en met die Heilige Gees toegerus is, onder andere om Koning te wees. En ook na Sy kruisiging en opstanding en hemelvaart word daar vir ons gewys dat Hy Koning is. Hy t byvoorbeeld net voor Sy hemelvaart vir die apostels gesê: Aan My is alle mag gegee in die hemel en op die aarde. 6 Dis koningstaal! En Openbaring word Hy meer as een keer die Koning van die konings genoem. 7 Van Genesis tot Openbaring word daar vir ons gewys dat die Messias, die Christus, ook koning is die hoogste Koning Maar Sy koningskap is anders 2. SY KONINGSKAP IS ANDERS Dis wat Jesus vir Pilatus sê as dié Hom hier by Sy verhoor ondervra. Die Jode (so lees ons in Lukas 23:2) het Jesus by Pilatus daarvan aangekla dat Hy n aardse soort koning is, wat die bestaande regerings bedreig het. Hulle t gesê: 4 Luk 1: Mat 2:1-2 6 Mat 28:18 7 Openb 17:14; 19:16
4 4 Ons het bevind dat hierdie man ons volk ophits: hy belet hulle om aan die keiser belasting te betaal en beweer dat hy die Christus, die koning, is. En nou konfronteer Pilatus Jesus met hierdie beskuldiging: is dit waar dat Hy n koning is? Jesus ontken dit nie dat Hy n koning is nie. Maar Hy sê ook duidelik dat Sy koninkryk anders is as die gewone aardse koninkryke. Hy s nie n koning in die politieke sin soos wat die Jode Hom beskuldig het en soos wat Pilatus waarskynlik met sy vraag bedoel het nie. Sy koninkryk is nie van hierdie wêreld nie. Dit kom nie van hierdie wêreld af nie en dit werk nie soos koninkryke hier werk nie. Dis wel ook in hierdie wêreld, ja, maar nie van hierdie wêreld nie. 8 n Duidelike bewys daarvan (sê Jesus) is dat Sy mense nie geveg het om Hom uit die hande van die Jode te hou nie. In enige aardse koninkryk is die veiligheid van die regeringshoof n saak van die hoogste prioriteit en daar sal tot die uiterste toe gegaan word om dit met mag en wapens te verseker. Maar in Jesus se koninkryk was daar geen geveg toe die Koning gevange geneem is nie. Die een apostel wat nog sy swaard wou gebruik (Petrus), is onmiddellik deur die Here Jesus self daaroor bestraf. 9 Jesus ís Koning, maar op n ander manier as aardse konings. Sy koninkryk is anders. Waarin is dit anders? Byvoorbeeld in die volgende drie sake wat die kerk hier in HK 12 uit die Skrif uitlig: 10 Die eerste is dat Jesus n ewige Koning is. Hierdie Koning gaan nooit sterf nie, kán nie sterf nie. 8 Het ander oorsprong en aard 9 Mat 26:51-54; Joh 18: Daar is nog meer, byvoorbeeld dat in Jesus se koninkryk getalle en politieke invloed en ekonomiese status nie belangrik is nie.
5 5 Hierdie Koning gaan nooit onttroon word nie, kán nie onttroon word nie. Hierdie Koning gaan nooit uitgestem word nie. - Hy s in elk geval nie deur verkiesing Koning nie, maar deur Goddelike aanstelling (salwing). - En watter burger van Sy koninkryk sou ooit hierdie Koning van volmaakte liefde en genade wil uitstem? In hierdie koninkryk gaan daar nooit weer n regeringsverandering wees met al die onstabiliteit en onsekerheid en veranderings wat dit in mense se lewens veroorsaak nie. Daar s partykeer allerhande debatte in Bybelgetroue kerke, maar nooit n leieropvolgingsdebat nie! Deur alles wat nog in hierdie wêreld gaan gebeur en wat nog vir God se kinders voorlê, gaan Hy ons Koning bly Die tweede wat Sy koningskap anders maak, is dat Hy met Sy Woord en Gees regeer. In hierdie Koning se boek is daar al die inligting oor Hom en oor Sy ryk wat ons nodig het, saam met Sy beloftes en aansporings en Sy opdragte en waarskuwings. En hierdie Koning stuur Sy Gees, die Heilige Gees, in Sy mense in, wat hulle harte só verander dat hulle die inligting en die beloftes in Sy Woord onvoorwaardelik glo en die opdragte daarin graag wil uitvoer. Aardse konings maak ook beloftes, maar baie min daarvan wíl hulle regtig uitvoer en van die wat hulle wel nog wíl uitvoer, kán hulle maar baie min regtig uitvoer. En aardse konings maak ook wette (wat nie naastenby so regverdig en so wys soos dié in Jesus se koninkryk is nie), maar hulle kan nie mense se harte so bewerk dat mense hulle wette wil gehoorsaam nie; en daarom moet hulle mense dwing om hulle te gehoorsaam met polisie en n weermag, met traangas en rubberkoeëls en regte koeëls, met howe en regters en boetes en tronke En as hulle aan die Woord gehoorsaam is, ook met galge en elektriese stoele
6 6 In Jésus se koninkryk gehoorsaam mense met hulle wedergebore harte graag Sy wette. Let op dat die Here Jesus deur Woord én Gees regeer, nie deur net een van die twee nie. o Die Woord, sonder die Heilige Gees wat die hart daarvoor oopsluit, is soos n boek in Arabies vir ons: ons sien die letters, maar dit maak geen sin nie. n Mens wat nie weergebore is nie, kan die Bybel hoeveel keer hoor en lees, en tog niks daarvan verstaan nie. o Net so wil die Heilige Gees nie sonder die Woord werk nie. Die Woord is tog die woorde van die Gees. As jy die Heilige Gees sonder die Woord wil laat werk, beland jy in die wêreld van daardie groepies waar mense hulle eie gedagtes en wille en wense voorhou as: die Gees het dit vir my ingegee Maar wat die Gees vir ons wil sê, sê Hy in die Woord. Christus regeer met Sy Woord én Sy Gees. Christus regeer nie met swak wette en leë beloftes en met gewapende magte nie, maar met n Woord vol volmaakte wette en betroubare beloftes en deur die Heilige Gees wat jou hart op hierdie Woord instel. Die derde waarin Sy koningskap radikaal van alle ander verskil, is dít dat Hy ons by die verlossing wat Hy vir ons bewerk het, beskerm en bewaar. U weet mos van watter verlossing ons nou praat: - dat ons verlos is van die straf van God; - dat ons, wat nie een van God se wette behoorlik gehou het nie en verdien om die strengste straf moontlik te kry, daarvan vrygespreek is, omdat die Here Jesus die straf klaar vir ons gedra het; - die verlossing wat daarin bestaan dat elkeen wat regtig glo dat die Here Jesus dit vir ons gedoen het, se sondes vergewe word en die ewige lewe kry. By hiérdie verlossing beskerm en bewaar Jesus ons. Gewone aardse konings en regeerders se regering is daarop gemik om die onderdane se aardse welsyn (hulle fisiese lewens en hulle besittings) te beskerm
7 7 en om die landsake so te reël dat dit met n land se ekonomie goed gaan en mense werk het om te doen, ens. Maar die ware Koning, Jesus Christus, se groot saak is nie ons tydelike aardse voordeel nie, maar ons saligheid, ons ewige geluk, wat daarin bestaan dat ons kinders van God kan wees en vir altyd saam met Hom kan lewe Hy kán ook aardse en stoflike voorspoed en veiligheid gee. En Hy gee dit baie kere vir baie van Sy kinders, maar nie altyd vir almal nie. Hy sal partykeer, juis ter wille van ons saligheid, hierdie aardse dinge van ons af wegvat, omdat dit ons aandag so maklik van die werklike belangrike sake af wegtrek. Maar hierdie wegvat is net tydelik, want wie verlos is, gaan na die kort aardse lewe, die ewige saligheid in, waar ons alle gawes van God vir siel en liggaam volmaak sal hê en sal kan geniet Hy s n Koning wat ewige verlossing gee en dan sorg dat nie een van Sy mense ooit daarvan beroof word nie. Hy s anders Koning: - Hy s n ewige Koning. - Hy regeer ons met Sy Gees en Woord. - En Hý maak Sy mense salig. Wat is aardse konings in vergelyking met Hom? Die bestes wat hierdie aarde geken het, is nog maar net die flouste afskynseltjies van die Koning wat Hy is. Hý is die ware Koning, die eintlike Koning wat God vir hierdie wêreld gege het. TOEPASSING As u aan Jesus dink, moet u nie net aan Hom dink as ons hoogste Profeet en Leraar en as ons enigste werklike Hoepriester nie, maar ook aan Hom as ons Koning.
8 8 Maar u moenie aan Hom dink as n aardse soort koning, wat maar net beter as die ander aardse konings is nie. Dis as jy aan Hom as n aardse soort koning dink, wat die vrae oor die aardse swaarkry van party van die burgers van Sy ryk jou begin pla. Maar Hy s n Koning van n ander soort koninkryk. Hy regeer oor ons deur Sy Woord in ons hand te gee en Sy Gees in ons hart en ons só te begelei na ons ewige bestemming toe na daardie lewe toe waarvan ons aardse bestaan van nou maar net die kleinste van klein inleidinkies is. Vir Hom gaan dit nie in die eerste plek oor wat ons hier en nou het nie, maar oor wat ons in die ewigheid gaan hê! Wie in Jesus van Nasaret n aardse Koning soek, gaan, soos baie van die Jode in die tyd toe Hy hier op aarde was, teleurgesteld wees. Maar wie n Koning soek wat vir altyd gaan regeer en wat selfs die Koning van jou hart kan wees en wat vir jou blywende voordeel bring, sal nooit in Jesus, die Gesalfde, teleurgesteld wees nie AMEN
Sakkie Parsons E-Pos Bediening Webtuiste: E-pos: / Sel:
Sakkie Parsons E-Pos Bediening Webtuiste: www.sakkieparsons.co.za E-pos: sparsons@absamail.co.za / bediening@sakkieparsons.co.za Sel: 083 457 6669 laat hulle oor hom bid nadat hulle hom in die Naam van